CELEX: 32011R0993
Language: el
Date: 2011-10-06 00:00:00
Title: Εκτελεστικός κανονισμός (ΕΕ) αριθ. 993/2011 της Επιτροπής, της 6ης Οκτωβρίου 2011 , για την έγκριση της δραστικής ουσίας 8-hydroxyquinoline, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 Κείμενο που παρουσιάζει ενδιαφέρον για τον ΕΟΧ

7.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 263/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 993/2011 ΤΗΣ ΕΠΙΤΡΟΠΉΣ
   της 6ης Οκτωβρίου 2011
   για την έγκριση της δραστικής ουσίας 8-hydroxyquinoline, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 και το άρθρο 78 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 80 παράγραφος 1 στοιχείο γ) του κανονισμού (ΕΚ) αριθ. 1107/2009, η οδηγία 91/414/ΕΟΚ του Συμβουλίου (2) εφαρμόζεται, όσον αφορά τη διαδικασία και τους όρους έγκρισης, για τις δραστικές ουσίες των οποίων η πληρότητα έχει επιβεβαιωθεί βάσει του άρθρου 6 του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν περιληφθεί στο παράρτημα I (3). Η ουσία 8-hydroxyquinoline είναι μια δραστική ουσία της οποίας η πληρότητα έχει επιβεβαιωθεί βάσει του εν λόγω κανονισμού.
            
         
               (2)
            
            
               Οι κανονισμοί της Επιτροπής (ΕΚ) αριθ. 451/2000 (4) και (ΕΚ) αριθ. 1490/2002 (5) καθορίζουν λεπτομερείς κανόνες για την εφαρμογή της δεύτερης και της τρίτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν καταλόγους δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I της οδηγίας 91/414/ΕΟΚ. Οι κατάλογοι αυτοί περιελάμβαναν την ουσία 8-hydroxyquinoline.
            
         
               (3)
            
            
               Δεν υποβλήθηκε πλήρης φάκελος για την ουσία 8-hydroxyquinoline εντός της προβλεφθείσας προθεσμίας. Συνεπώς, η απόφαση 2006/797/ΕΚ της Επιτροπής, της 22ας Νοεμβρίου 2006, σχετικά με τη μη καταχώριση ορισμένων δραστικών ουσιών στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων για τα φυτοπροστατευτικά προϊόντα που περιέχουν τις εν λόγω ουσίες (6), εκδόθηκε σχετικά με τη μη καταχώριση της 8-hydroxyquinoline.
            
         
               (4)
            
            
               Σύμφωνα με το άρθρο 6 παράγραφος 2 της οδηγίας 91/414/ΕΟΚ, ο αρχικός κοινοποιών (εφεξής «ο αιτών») υπέβαλε νέα αίτηση ζητώντας να εφαρμοστεί η συνήθης διαδικασία όπως προβλέπεται στα άρθρα 3 έως 12 του κανονισμού (ΕΚ) αριθ. 33/2008.
            
         
               (5)
            
            
               Η αίτηση υποβλήθηκε στην Ισπανία, η οποία είχε οριστεί κράτος μέλος-εισηγητής με τον κανονισμό (ΕΚ) αριθ. 1490/2002. Η αίτηση αυτή συμφωνεί επίσης με τις υπόλοιπες ουσιώδεις και διαδικαστικές απαιτήσεις των άρθρων 3 και 4 του κανονισμού (ΕΚ) αριθ. 33/2008.
            
         
               (6)
            
            
               Η Ισπανία αξιολόγησε τις πληροφορίες που υποβλήθηκαν και προετοίμασε σχέδιο έκθεσης αξιολόγησης. Κοινοποίησε την εν λόγω έκθεση στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») και στην Επιτροπή στις 3 Αυγούστου 2009. Η Αρχή γνωστοποίησε το σχέδιο έκθεσης αξιολόγησης στα άλλα κράτη μέλη και στον αιτούντα για υποβολή σχολίων και διαβίβασε τα σχόλια που έλαβε στην Επιτροπή. Η Αρχή διέθεσε επίσης το σχέδιο έκθεσης αξιολόγησης στο κοινό. Σύμφωνα με το άρθρο 10 του κανονισμού (ΕΚ) αριθ. 33/2008 και κατόπιν αίτησης της Επιτροπής, η Αρχή υπέβαλε στην Επιτροπή, στις 17 Δεκεμβρίου 2010, το συμπέρασμά της σχετικά με την αξιολόγηση κινδύνου της ουσίας 8-hydroxyquinoline (7). Το σχέδιο έκθεσης αξιολόγησης και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 15 Ιουλίου 2011 υπό τη μορφή έκθεσης ανασκόπησης της Επιτροπής για την ουσία 8-hydroxyquinoline.
            
         
               (7)
            
            
               Από τις διάφορες εξετάσεις φάνηκε ότι τα φυτοπροστατευτικά προϊόντα που περιέχουν 8-hydroxyquinoline μπορεί να θεωρηθεί ότι ικανοποιούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής. Συνεπώς, είναι σκόπιμο να εγκριθεί η ουσία 8-hydroxyquinoline σύμφωνα με τον κανονισμό (ΕΚ) αριθ. 1107/2009.
            
         
               (8)
            
            
               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009 σε συνδυασμό με το άρθρο 6 αυτού και με βάση τις σημερινές επιστημονικές και τεχνικές γνώσεις, είναι, εντούτοις, απαραίτητο να συμπεριληφθούν ορισμένοι όροι και περιορισμοί.
            
         
               (9)
            
            
               Με την επιφύλαξη του συμπεράσματος ότι η ουσία 8-hydroxyquinoline θα πρέπει να εγκριθεί, κρίνεται, ιδίως, σκόπιμο να απαιτηθούν περαιτέρω επιβεβαιωτικές πληροφορίες.
            
         
               (10)
            
            
               Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (8), θα πρέπει να τροποποιηθεί αναλόγως.
            
         
               (11)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση δραστικής ουσίας
   Η δραστική ουσία 8-hydroxyquinoline, όπως προσδιορίζεται στο παράρτημα I, εγκρίνεται υπό τους όρους που αναφέρονται στο εν λόγω παράρτημα.
   Άρθρο 2
   Τροποποιήσεις του εκτελεστικού κανονισμού (ΕΕ) αριθ. 540/2011
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
   Άρθρο 3
   Έναρξη ισχύος και ημερομηνία εφαρμογής
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Αρχίζει να εφαρμόζεται από την 1η Ιανουαρίου 2012.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Οκτωβρίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 309 της 24.11.2009, σ. 1.
   
      (2)  ΕΕ L 230 της 19.8.1991, σ. 1.
   
      (3)  ΕΕ L 15 της 18.1.2008, σ. 5.
   
      (4)  ΕΕ L 55 της 29.2.2000, σ. 25.
   
      (5)  ΕΕ L 224 της 21.8.2002, σ. 23.
   
      (6)  ΕΕ L 324 της 23.11.2006, σ. 8.
   
      (7)  Ευρωπαϊκή Αρχή για την Ασφάλεια των Τροφίμων. Συμπεράσματα σχετικά με την επιστημονική επανεξέταση της αξιολόγησης του κινδύνου από φυτοπροστατευτικά προϊόντα όσον αφορά τη δραστική ουσία 8-hydroxyquinoline. Δελτίο EFSA 2011· 9(1): 1964 [σ. 49] doi:10.2903/j.efsa.2011.1964. Διατίθενται στη διαδικτυακή διεύθυνση: www.efsa.europa.eu/efsajournal.htm
   
      (8)  ΕΕ L 153 της 11.6.2011, σ. 1.
   
      ΠΑΡΑΡΤΗΜΑ I
      
                  Κοινή ονομασία, Αριθμοί ταυτοποίησης
               
               
                  Ονομασία IUPAC
               
               
                  Καθαρότητα (1)
                  
               
               
                  Ημερομηνία έγκρισης
               
               
                  Λήξη της έγκρισης
               
               
                  Ειδικές διατάξεις
               
            
                  8-hydroxyquinoline
                  Αριθ. CAS
                  148-24-3 (8-hydroxyquinoline)
                  Αριθ. CIPAC 677
                  (8-hydroxyquinoline)
               
               
                  8-κινολινόλη
               
               
                  ≥ 990 g/kg
               
               
                  1η Ιανουαρίου 2012
               
               
                  31 Δεκεμβρίου 2021
               
               
                  ΜΕΡΟΣ Α
                  Επιτρέπεται να χρησιμοποιείται μόνο ως μυκητοκτόνο και βακτηριοκτόνο σε θερμοκήπια.
                  ΜΕΡΟΣ Β
                  Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης, για την ουσία 8-hydroxyquinoline, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 15 Ιουλίου 2011.
                  Στη συνολική αυτή αξιολόγηση τα κράτη μέλη οφείλουν να αποδίδουν ιδιαίτερη προσοχή στην προστασία του χειριστή και να εξασφαλίζουν ότι οι όροι χρήσης προβλέπουν τη χρησιμοποίηση κατάλληλου ατομικού εξοπλισμού προστασίας, κατά περίπτωση.
                  Ο αιτών υποβάλλει επιβεβαιωτικές πληροφορίες σχετικά με την ουσία 8-hydroxyquinoline και τα άλατά της όσον αφορά:
                  
                              1.
                           
                           
                              τη μέθοδο ανάλυσης για τον αέρα·
                           
                        
                              2.
                           
                           
                              μια νέα σταθερότητα κατά την αποθήκευση στη διάρκεια των περιόδων αποθήκευσης των δειγμάτων τόσο από τη μελέτη του μεταβολισμού όσο και από τις υπό επίβλεψη δοκιμές υπολειμμάτων.
                           
                        Ο αιτών υποβάλλει στην Επιτροπή, στα κράτη μέλη και στην Αρχή τις εν λόγω πληροφορίες έως τις 31 Δεκεμβρίου 2013.
               
            
         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.
   
   
      ΠΑΡΑΡΤΗΜΑ II
      Στο μέρος Β του παραρτήματος του εκτελεστικού κανονισμού (ΕΕ) αριθ. 540/2011, προστίθεται η ακόλουθη καταχώριση:
      
         
                     Αριθμός
                  
                  
                     Κοινή ονομασία, Αριθμοί ταυτοποίησης
                  
                  
                     Ονομασία IUPAC
                  
                  
                     Καθαρότητα
                  
                  
                     Ημερομηνία έγκρισης
                  
                  
                     Λήξη της έγκρισης
                  
                  
                     Ειδικές διατάξεις
                  
               
                     «18
                  
                  
                     8-hydroxyquinoline
                     Αριθ. CAS
                     148-24-3 (8-hydroxyquinoline)
                     Αριθ. CIPAC 677
                     (8-hydroxyquinoline)
                  
                  
                     8-κινολινόλη
                  
                  
                     ≥ 990 g/kg
                  
                  
                     1η Ιανουαρίου 2012
                  
                  
                     31 Δεκεμβρίου 2021
                  
                  
                     ΜΕΡΟΣ Α
                     Επιτρέπεται να χρησιμοποιείται μόνο ως μυκητοκτόνο και βακτηριοκτόνο σε θερμοκήπια.
                     ΜΕΡΟΣ Β
                     Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης, για την ουσία 8-hydroxyquinoline, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 15 Ιουλίου 2011.
                     Στη συνολική αυτή αξιολόγηση τα κράτη μέλη οφείλουν να αποδίδουν ιδιαίτερη προσοχή στην προστασία του χειριστή και να εξασφαλίζουν ότι οι όροι χρήσης προβλέπουν τη χρησιμοποίηση κατάλληλου ατομικού εξοπλισμού προστασίας, κατά περίπτωση.
                     Ο αιτών υποβάλλει στοιχεία επιβεβαίωσης σχετικά με την ουσία 8-hydroxyquinoline και τα άλατά της όσον αφορά:
                     
                                 1.
                              
                              
                                 τη μέθοδο ανάλυσης για τον αέρα·
                              
                           
                                 2.
                              
                              
                                 μια νέα σταθερότητα κατά την αποθήκευση στη διάρκεια των περιόδων αποθήκευσης των δειγμάτων τόσο από τη μελέτη του μεταβολισμού όσο και από τις υπό επίβλεψη δοκιμές υπολειμμάτων.
                              
                           Ο αιτών υποβάλλει στην Επιτροπή, στα κράτη μέλη και στην Αρχή τις εν λόγω πληροφορίες έως τις 31 Δεκεμβρίου 2013.».